Aprobat,

Director General

**Georgiana TRIFU**

**CAIET DE SARCINI**

**SERVICII DE ORGANIZARE EVENIMENT CULTURAL**

**SPECTACOL ”CLASIC 100”**

**COD CPV: 79952100-3**

**Întocmit,**

**Șef Serviciu**

**Andrei MANEA**

**CAIET DE SARCINI**

**1.1. Beneficiar /Autoritate contractantă: Centrul pentru Tineret al Municipiului Bucureşti**

**1.2. Date despre beneficiar: Municipiul București, Calea Victoriei nr. 126, sector 1, Cod Fiscal: 36860537; Adresa de corespondență: Municipiul București, Bulevardul Basarabia 37-39, Sector 3, (National Arena București – Sector 114).**

**1.3. Sursa de finanțare a achiziției : Bugetul local**

**1.4. Denumire achiziție: Servicii de organizare eveniment cultural ”CLASIC 100”**

**1.5.Valoarea totală estimată a achiziției: 210.277 lei la care se adaugă TVA.**

**1.6. Titlul proiectului :** **”CLASIC 100”**

**1.7. Capitol bugetar : 20.30.30**

**1.8. Public țintă: Tinerii cu vârste cuprinse între 14-35 ani**

*Specificațiile tehnice reprezintă cerințe, prescripții, caracteristici de natură tehnică ce permit fiecărui produs, serviciu sau lucrare să fie descris, în mod obiectiv, astfel încât să corespundă necesității autorității contractante.*

**2. OBIECTIV**

* Sărbătorirea Centenarului României Mari
* Educarea tinerilor în spiritul valorilor naționale
* Dezvoltarea interesului pentru descoperirea faptelor și personalităților istorice care au contribuit la Marea Unire.

**3. Justificare necesitate / oportunitate**

Este un motiv de sărbătoare, dar este și un prilej de gândire pentru fiecare român de azi. Anul acesta au fost omagiați mari figuri naționale: gânditori, oameni politici, militari sau simpli cetățeni. La vremea lor, nu erau mari eroi, ci doar oameni ca noi, cu defecte și calități. Unii ambițioși sau nerăbdători, alții pesimiști sau descurajați. La momentul 1918, fiecare însă a reușit să pună totul deoparte – să se pună pe sine deoparte! – în slujba unui țel mai presus de ei: un stat unitar, democratic și o casă mare pentru o mare familie. România Mare urma să devină statul tuturor fiilor săi, indiferent de etnie, religie sau opțiuni ideologice. O unitate în diversitate. Dacă reușim să ne privim față în față și să găsim, dincolo de opțiunile fiecăruia, cele câteva lucruri sacre care cad în custodia noastră comună, atunci vom putea să ne privim în ochi și bunicii pe care-i omagiem, dar și nepoții care așteaptă de la noi o Românie stabilă și demnă pentru cel puțin încă 100 de ani.

Dorim să celebrăm România Centenară prin organizarea unui spectacol grandios de muzică clasică , cu piese muzicale ale unor compozitori care s-au inspirat din folclorul românesc. Evenimentul va avea loc pe **8 Decembrie** a anului curent, sub cupola Atenului Român, un loc atât de simbolic pentru cultura şi istoria noastră.

Programul interpretat de cea mai prestigioasă orchestră din țară, ar urma să cuprindă, printre altele: „Rapsodiile Române” şi „Poema Română” de George Enescu; „Balada” de Ciprian Porumbescu; „Hora Staccato” de Grigoraş Dinicu; „Jocuri româneşti” de Sabin Păuţa; „Trei dansuri româneşti” de Theodor Rogalski; „Dansuri româneşti” de Bela Bartok; „Olteneasca”, „Joc dobrogean”, „Tocata”, „Cântec vechi” de Paul Constantinescu.

Pentru voce vor fi arii şi fragmente din lucrări cu trimitere la istoria română: din operele „Amintiri din Carpaţi” şi „Petru Rareş” de Eduard Caudela; din opereta „Crai Nou” de Ciprian Porumbescu; lieduri româneşti de Eduard Caudella, S. Păuţa, Sabin Drăgoi etc, dar şi arii ale marilor compozitori clasici.

In cadrul acestui eveniment vor evolua soliști ai Operei Naționale București, Iași și Cluj.

**România are un trecut istoric, politic și cultural pe care își poate sprijini viitorul.**

**Rezultate urmărite** :

* Revitalizarea sentimentului patriotic și a identității naționale;
* În acest an unic pentru România, îi omagiem pe cei care, acum 100 ani, au reușit să realizeze un vis aparent imposibil: unirea tuturor românilor.

**Locul de desfășurare:** **Ateneul Român – sală de spectacole**

**Personalul implicat în realizarea activitătii**

* Centrul pentru Tineret al Municipiului București
* Echipa de implementare din cadrul Asociației Sfinții Români
* Alți responsabili de organizarea evenimentelor.

În acest sens, considerăm oportună organizarea spectacolului ”CLASIC 100”, care își propune să sărbatorească Centenarul României Mari,un eveniment marcant pentru anul 2018 .

Prestatorul va trebui să oferteze servicii care să îndeplinească următoarele specificaţii tehnice :

**4. SPECIFICAȚII TEHNICE**

|  |  |  |  |  |
| --- | --- | --- | --- | --- |
| **Nr. crt** | **Denumire serviciu** | **U.M.** | **Cant** | **Caracteristici tehnice** |
| *A* | *b* | **c** | *d* | *e* |
|  | **Grafician** | **buc** | **1** | Prestatorul va trebui să oferteze servicii de grafică pentru:   * Siglă * Afiș   - Concept |
| **2** | **Închiriere sală eveniment** | **buc** | **1** | - Sală de spectacol, cu dimensiunea de 150 mp de scenă, dotată cu aproximativ 800 de scaune fixe, pian, orgă. |
| **3** | **Orchestră** | **buc** | **1** | - Prestatorul va pune la dispoziție o orchestră formată din 80 de instrumentiști;  - Orchestra Filarmonicii "George Enescu" |
| **4** | **Dirijor** | **pers** | **1** | - Prestatorul va trebui să pună la dispoziția orchestrei un dirijor :  - Tiberiu Soare. |
| **5** | **Soliști Opera Română** | **pers** | **5** | Prestatorul va pune la dispoziție cinci soliști pentru evenimentul de pe 8 decembrie :  - Soprana Irina Iordăchescu;  - Mezzosoprana Maria Miron Jinga;  - Tenorul Hector Lopez;  - Tenorul Marius Manea;  - Baritonul Iordache Basalic. |
| **6** | **Prezentator** | **pers** | **1** | - Operatorul economic va contracta un prezentator pentru evenimentul din 8 decembrie cu urmatoarele abilități:  - Abilitatea de a comunica informațiile și ideile prin viu grai astfel încât ceilalţi să înţeleagă;  - Abilitatea de a vorbi clar astfel încât ceilalţi să înțeleagă;  - Discutarea cu alte persoane pentru a transmite cât mai eficient informațiile necesare.  - Manuela Harabor ; |
| **7** | **Media** |  |  | - Transmisiune live a evenimentului;  - Personal + generator ( 30 persoane ). |
| **8** | **Personal administrație sală eveniment** | **pers** |  | - Garderobă + necesar. |
| **9** | **Spoturi Blitz Tv – rețeaua de ecrane Metrorex** | **buc** | **1** | Spotul va trebui să îndeplinească următoarele specificații:  - un spot să fie conceput pentru TV;  -  2 apariții/ora, respectiv 36 pe zi x 10 zile;  - expunere in top 24 stații. |
| **10** | **Publicitate stradală** | **zile** | **10** | -Prestatorul se va ocupa de promovarea evenimentului prin afișele puse in Municipiul București. |
| **11** | **Online – Social Media** | **zile** | **10** | - Prestatorul se va ocupa si de promovarea evenimentului pe Facebook. |
| **12** | **Aranjament floral** |  |  | - 12 Buchete pentru Artiști  Trandafir  Eustoma  Lalele  Freesia  Alstroemeria  Verdeata  - Flori pe scaune  700 de trandafiri  - Plante pentru scena  2 aranjamente mari pe margine  Jardiniere cu plante de-a  lungul scenei.  - Decorat panou foto corner  Trandafiri  Gerbera  Verdeață. |
| **13** | **Hostess** | **pers** | **4** | - Operatorul economic va pune la dispoziție 4 persoane care vor veni in întâmpinarea invitaților.  Acestea trebuie sa îndeplinească un minim de condiții :  - Înălțime minimă 165 cm; -Aspect fizic plăcut; - Comunicativă, atentă la detalii, cu un caracter flexibil, joviala și adaptabilă. - Să denote eleganță, stil, clasă și rafinament; - Aptă să țină evidența unui caiet de rezervări și să își pună în valoare calitățile profesionale în contactul cu invitații; - Cunoscătoare a limbii Engleze. |
| **14** | **Închiriere uniforma** | **buc** | **4** | -Prestatorul trebuie sa inchirieze 4 rochii pentru cele 4 hostess, cu tema Bucurestiul Interbelic. |
| **15** | **Manager proiect** | **pers** | **1** | - Persoană care coordonează toate acțiunile implicate, atât în faza de dinainte, cât și din timpul evenimentului: organizare, concept eveniment, coordonare și acord final pe clipuri, coordonare la fața locului, relația cu presa . |
| **16** | **Manager locație** | **pers** | **1** | - Coordonează activitatea din ziua evenimentului in sala mare a Ateneului Român;  - Se ocupă de toată partea logistica. |
| **17** | **Director Artistic** | **pers** | **1** | - Este responsabil pentru imaginea, grafica și identitatea vizuală a spectacolului;  - Aptitudini de comunicare, scris și verbal, foarte bune si capabilitatea de a folosi mai multe instrumente de comunicare media;  - O excelentă capacitate creativă, să posede cunoștințe tehnice și artistice. |
| **18** | **Invitații** | **buc** | **800** | Prestatorul se va ocupa de invitațiile pentru eveniment . |
| **19** | **Servicii foto** | **pers** | **1** | Prestatorul se va asigura că pe toată durata evenimentului va fi prezent un fotograf ce va imortaliza cele mai bune cadre. |
| **20** | **Protocol** | **pers** | **50** | Prestatorul trebuie să asigure pentru 50 de persoane:  -Finger foods;  - Apă;  - Cafea;  - Cocktail-uri; |

4. CONDITII DE DERULARE A CONTRACTULUI

1. Condițiile contractuale: sunt prevăzute în formularul de contract și sunt obligatorii pentru prestator.

5. MODUL DE ELABORARE A OFERTEI TEHNICE

Este obligatorie întocmirea propunerii tehnice astfel încât, să reiasă că ofertantul a înțeles complexitatea contractului ce urmează a fi atribuit. Oferta va respecta programul evenimentului comunicat prestatorului la semnarea contractului. Programul final însă, poate suferi mici modificări, acesta fiind definitivat şi aprobat de autoritatea contractantă ulterior semnării contractului şi respectat întocmai de către prestatorul de servicii desemnat câştigător, fără costuri suplimentare pentru autoritatea contractantă. În acest sens orice modificare a programului va fi comunicată prestatorului cu minim 48 de ore înaintea datei stabilite. Oferta va fi elaborată, astfel încât să conțină în mod clar și fără echivoc toate serviciile solicitate mai sus.

În acest scop propunerea tehnică va conține în mod obligatoriu următoarele:

1. Declarația pe propria răspundere dată de către fiecare asociat privind faptul că ofertantul a ținut cont, în elaborarea ofertei, de obligațiile referitoare la condițiile de muncă și protecția muncii pe toată durata de îndeplinire a contractului conform Formularului din Secțiunea formulare;

2. Proiectul de „Contract” (prezentat în secțiunea Formulare) acceptat de ofertant în forma prezentată de autoritatea contractantă .

3. Declarație pe propria răspundere privind disponibilitatea artiștilor.

Atenție! *- Ofertantul care prezintă o oferta incorectă și/sau neaplicabilă și/sau incompletă la prezentul caiet de sarcini va fi exclus din procedura de achiziție publică, oferta considerându-se neconforma (că nu satisface în mod corespunzător cerințele caietului de sarcini), potrivit prevederilor legale.*

6. MODUL DE ELABORARE A OFERTEI FINANCIARE Oferta financiara va cuprinde totalitatea prețurilor pentru categoriile de servicii/produse necesare realizării obiectului contractului, conform standardelor și normativelor în vigoare. La elaborarea propunerii financiare, ofertantul va ține seama de întreaga gamă de servicii prevăzute în Caietul de sarcini şi de costurile aferente realizării acestor servicii pe perioada evenimentelor. Oferta financiară va acoperi toate costurile ofertantului cu prestarea serviciilor, dar fără a se limita la: salarii/onorariile datoare de către ofertant salariaților/colaboratorilor săi, responsabili cu prestarea serviciilor și taxele datorate către bugetul consolidat al statului, precum și orice taxe, impozite, cheltuieli generate de și pentru executarea contractului de prestări de servicii ce face obiectul prezentei proceduri.

În acest scop propunerea financiară va conține următoarele:

1. Formularul și anexa la acesta, în LEI, incluzând toată perioada de derulare a contractului, cu TVA-ul evidențiat separat. Pentru ofertanții străini, echivalenta leu / euro va fi cursul BNR din data evaluării ofertei).

Atenție! Oferta financiara, în lei, fără TVA, care depășește valoarea estimată, comunicată în invitația/anunțul de participare, are drept consecință respingerea ofertei ca inacceptabilă conform prevederilor legale.

IX. CRITERIUL DE SELECŢIE

**Criteriul de selecție este**: prețul cel mai scăzut, în condițiile în care oferta îndeplinește cerințele privind criteriile de selecție din Fișa de date și îndeplinirii cerințelor minime din Caietul de sarcini.

**Recepția serviciilor se va face la sediul achizitorului, în prezența ambelor părți și va fi consemnată într-un proces verbal de recepție cantitativă/calitativă semnat de ambele părți și va însoți documentele de plată.**